Komission asetus (EY) N:o 2760/1999, annettu 22 päivänä joulukuuta 1999, interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä annetun asetuksen (ETY) N:o 3149/92 muuttamisesta



Virallinen lehti nro L 331 , 23/12/1999 s. 0055 - 0056



KOMISSION ASETUS (EY) N:o 2760/1999, annettu 22 päivänä joulukuuta 1999, interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä annetun asetuksen (ETY) N:o 3149/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87(1), sellaisena kuin se on muutettuna asetuksella (EY) N:o 2535/95(2), ja erityisesti sen 6 artiklan, sekä katsoo seuraavaa: 1) Asetuksen (ETY) N:o 3149/92(3), sellaisena kuin se on viimeksi muutettuna asetuksella (EY) N:o 267/96(4), 4 artiklassa määritellään jäsenvaltioissa vuosisuunnitelmien täytäntöönpanemista varten avattuihin tarjouskilpailuihin sovellettavat yksityiskohtaiset säännöt. On syytä täsmentää, että tarjouspyynnöissä on esitettävä kaikki tarvittavat toimitusten toteuttamista koskevat vaatimukset ja säätää mahdollisuudesta mukauttaa toimitusmaksuja sen perustella, miten vahvistettuja edellytyksiä noudatetaan. 2) Asetuksen (ETY) N:o 3149/92 6 artiklassa säädetään, että kuljetuskustannukset korvataan asetuksen liitteessä vahvistettujen kiinteiden määrien perusteella. Kokemuksen mukaan tällainen vahvistaminen ei ole enää asianmukaista ja kuljetuskustannukset on korvattava edellä mainitun asetuksen 4 artiklan 3 kohdan mukaisella tarjouskilpailumenettelyllä määriteltyjen tosiasiallisten kustannusten mukaisesti. Olisi kuitenkin tarkennettava, että hyväntekeväisyysjärjestöjen varastojen ja lopullisen jakelupaikan väliset kuljetuskustannukset korvataan todisteasiakirjojen perusteella. 3) Jos suunnitelman toteuttamiseen tarvittavia tuotteita ei ole saatavilla yhdessä tai useammassa jäsenvaltiossa, varastossa olevia tuotteita olisi siirrettävä yhteisön sisällä asetuksen (ETY) N:o 3149/92 7 artiklan säännösten mukaisesti. Jotta näitä toimia hallinnoitaisiin järkiperäisesti, siirrot olisi järjestettävä varainhoitovuoden alussa ja asianomaisista mukautuksista olisi säädettävä. 4) EMOTR:n tukiosaston kirjanpitoa varten interventiovarastoista tulevan naudanlihan kirjanpitoarvona pidetään interventiohintaa, johon sovelletaan eri ruhonosille vahvistettuja kertoimia. Vaikuttaa tarpeelliselta mukauttaa näitä kertoimia eri ruhonosia varten käytettyjen muuntokertoimien kehityksen perusteella, erityisesti kyseisten tuotemarkkinoiden hallintoa varten avattujen tarjouskilpailujen yhteydessä. 5) On syytä muistuttaa jäsenvaltioiden velvoitteesta toteuttaa kaikki tarvittavat toimenpiteet vuosisuunnitelman asianmukaisen täytäntöönpanon varmistamiseksi, sääntöjenvastaisuuksien ehkäisemiseksi ja seuraamusten asettamiseksi toimitusten aikana havaituille sääntöjenvastaisuuksille. 6) Tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3149/92 seuraavasti: 1) Lisätään 4 artiklaan 5 kohta seuraavasti: "5. Tarjouspyynnöissä on esitettävä toimitusten toteuttamista, erityisesti laatua, sekä tuotteiden pakkausta ja merkintöjä koskevat tarvittavat vaatimukset. Lisäksi niissä on oltava vaatimus, jonka mukaan toimivaltainen viranomainen voi maksettavaa määrää vahvistaessaan soveltaa hinnanalennusta silloin kun vahvistetussa toimitusvaiheessa todetaan, että tuotteiden laatu, pakkaus tai merkinnät eivät vastaa tarkoin vahvistettuja edellytyksiä mutta eivät kuitenkaan estä hyväksymästä tavaraa aiottuun käyttötarkoitukseen." 2) Korvataan 6 artiklan 1 kohta seuraavasti: "1. Tuotteiden jakelijoiksi nimetyt järjestöt saavat toimivaltaiselle viranomaiselle kussakin jäsenvaltiossa esitetystä ja asianmukaisesti perustellusta pyynnöstä korvauksen kustannuksista, jotka aiheutuvat jäsenvaltion alueella hyväntekeväisyysjärjestöjen varastointipaikkojen ja paikkojen, joissa jakelu avunsaajille tapahtuu, välisistä kuljetuksista." 3) Poistetaan 6 artiklan 2 kohta. 4) Korvataan 7 artiklan 1 kohta seuraavasti: "1. Jos suunnitelmaan kuuluvia tuotteita ei ole interventiovarastossa jäsenvaltiossa, joissa kyseisiä tuotteita tarvitaan, komissio antaa asetuksen (ETY) N:o 3730/87 6 artiklassa säädetyn menettelyn mukaisesti luvan siirtää tuotteet jäsenvaltiosta, jonka alueella tuotetta on interventiovarastossa, jäsenvaltioon, jossa tuote käytetään suunnitelman toteuttamista varten. Tuotteiden määränpääjäsenvaltio järjestää tai antaa järjestettäväksi tarjouskilpailun määrittääkseen edellytykset, joilla toimitus tapahtuu mahdollisimman edullisesti. Yhteisön sisäisestä kuljetuksesta aiheutuvista kustannuksista tehdään rahayksikkönä ilmaistava tarjous, mutta kustannuksia ei voida maksaa tuotteina. Edellä olevan 4 artiklan 4 kohdan säännöksiä sovelletaan kyseiseen tarjouskilpailuun." 5) Korvataan 7 artiklan 2 kohdan ensimmäinen virke seuraavasti: "Yhteisön sisäisistä kuljetuksista aiheutuvista kustannuksista vastaa yhteisö, joka korvaa ne jäsenvaltiolle." 6) Lisätään 9 artiklaan kolmas alakohta seuraavasti: "Jäsenvaltioiden on toteutettava kaikki tarvittavat toimenpiteet suunnitelman täytäntööpanon sääntöjenmukaisuuden varmistamiseksi sekä sääntöjenvastaisuuksien ehkäisemiseksi ja niitä koskevien seuraamusten asettamiseksi. Tätä varten jäsenvaltiot voivat keskeyttää toimijoiden osallistumisen tarjouspyyntömenettelyihin aiempien toimitusten tai muun niihin verrattavan toiminnan yhteydessä havaittujen laiminlyöntien tai sääntöjenvastaisuuksien vakavuuden perusteella." 7) Korvataan liite I seuraavasti: "LIITE A. Tämän asetuksen 5 artiklassa tarkoitetut kertoimet: luullisen naudanlihan interventiovarastot: - etuneljännes: 0,35 - takaneljännes: 0,50. B. Tämän asetuksen 5 artiklassa tarkoitetut kertoimet: luuttoman naudanlihan interventiovarastot: >TAULUKON PAIKKA>" 8) Poistetaan liite II. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1999. Komission puolesta Franz FISCHLER Komission jäsen (1) EYVL L 352, 15.12.1987, s. 1. (2) EYVL L 260, 31.10.1995, s. 3. (3) EYVL L 313, 30.10.1992, s. 50. (4) EYVL L 36, 14.2.1996, s. 2.